text: Farlig frikadelle-pølse
  05 november 2013 kl. 16.26
  Du risikerer at få blodforgiftning eller meningitis, hvis du spiser frikadellepølse.
  Frikadellepølsen er produceret af 3-stjernet i Horsens.
  Fabrikken har fundet listeria-bakterier i den, og Fødevarestyrelsen advarer derfor alle, der har frikadellepølsen i køleskabet: Smid den ud, skriver jp.dk.
  Indtag af den inficerede frikadellepølse kan give influenzalignende symptomer som feber og hovedpine samt i sjældne tilfælde mave-tarm-problemer.
  Derudover kan man risikere at få blodforgiftning eller meningitis.
  